google/wiki40b huggingface dataset:
Ομάδα γαλαξιών Μ51

H Ομάδα γαλαξιών M51 βρίσκεται στον αστερισμό Κύνες Θηρευτικοί. Ονομάζεται έτσι από τον φωτεινότερο γαλαξία της, τον γνωστό Γαλαξία της Δίνης (M51A). Άλλοι σημαντικοί γαλαξίες σε αυτή την ομάδα είναι ο M51B, που αλληλεπιδρά με τον Γαλαξία της Δίνης, καθώς και ο Γαλαξίας Ηλιοτρόπιο.

Παραπλήσιες ομάδες

Η Ομάδα M51 βρίσκεται νοτιοανατολικά της Ομάδας Μ101 και της Ομάδας NGC 5866. Οι αποστάσεις ανάμεσα στους τρεις σχηματισμούς είναι παρεμφερείς, γεγονός που υποδεικνύει ότι αποτελούν μέρος μιας μεγαλύτερης δομής.
Ερνέστος Φρειδερίκος της Σαξονίας-Κόμπουρκ-Ζάαλφελτ

Βιογραφία

Ήταν ο πρωτότοκος γιος του Φραγκίσκου-Ιωσία δούκα της Σαξονίας-Κόμπουρκ & Ζάαλφελτ και της Άννας-Σοφίας, κόρης του Λουδοβίκου-Φρειδερίκου Α΄ πρίγκιπα του Σβάρτσμπουρκ-Ρούντολστατ.
Το 1764 διαδέχθηκε τον πατέρα του στο Κόμπουρκ & Ζάαλφελτ και μετακίνησε την έδρα του στο Κόμπουρκ. Το δουκάτο ήταν υπερχρεωμένο και το 1773 ο Ιωσήφ Β΄ των Αψβούργων της Γερμανίας τον ανάγκασε να συνεργαστεί με Επιτροπή Χρέους, η οποία διαχειρίστηκε υποχρεωτικά το χρέος για περισσότερο από 30 έτη.
Το 180 απεβίωσε στο Κόμπουρκ σε ηλικία 76 ετών και τον διαδέχθηκε ο πρωτότοκος γιος του Φραγκίσκος.
Το Τέρας (ταινία, 1974)

Πλοκή

Η οικογένεια Ντέιβις περιμένει το δεύτερο παιδί τους. Όμως τα πράγματα δεν πάνε όπως είχαν προβλέψει καθώς το μωρό είναι στην πραγματικότητα ένα μεταλλαγμένο τέρας που σκοτώνει όταν τρομάζει και τρομάζει πολύ εύκολα. Αφού σφαγιάζει τους γιατρούς που το έφεραν στη ζωή το μεταλλαγμένο μωρό το σκάει από το νοσοκομείο και κατευθύνεται προς το σπίτι του.

Box office

Η ταινία είχε περίπλοκες προβολές στους κινηματογράφους από την Warner Bros., ξεκινώντας από το 1974. Μετά την ολοκλήρωση της ταινίας ο Κόεν έμαθε ότι τα στελέχη που είχαν υποστηρίξει την παραγωγή είχαν αντικατασταθεί και τα νέα στελέχη έδειξαν μικρό ενδιαφέρον για το έργο. Το στούντιο έδωσε στην ταινία μια θεατρική προβολή τον Μάιο του 1974 στο Σικάγο και μετά από αυτό έδωσε στην ταινία μια περιορισμένη προβολή που ξεκίνησε στις 18 Οκτωβρίου του 1974.
Τρία χρόνια μετά την αρχική κυκλοφορία του, η Warner Bros. είδε μια άλλη αλλαγή σε στελέχη και ο Κόεν ζήτησε από τη νέα ομάδα να επανεξετάσει την ταινία. Επανεκδόθηκε τον Μάρτιο του 1977 με μια νέα διαφημιστική καμπάνια. Το 1977 μια τηλεοπτική διαφήμιση στην τηλεόραση έδειξε ένα καροτσάκι μωρού παίζοντας το τραγούδι "Rock-a-bye Baby", στη συνέχεια ένα νύχι βγήκε από το καροτσάκι με μια φωνή να λέει: "Υπάρχει μόνο ένα πρόβλημα με το μωρό των Ντέιβις. Είναι ζωντανό!". Η νέα διαφήμιση προσέλκυσε τους ανθρώπους στον κινηματογράφο, κερδίζοντας τελικά για την Warner Bros 7.1 εκατομμύρια δολάρια στις ΗΠΑ.

Υποδοχή

Η ταινία έλαβε θετικές με μικτές κριτικές από το κοινό. Στο IMDb κρατάει μια βαθμολογία των 5,8/10. Στο Rotten Tomatoes κρατάει μια θετική βαθμολογία των 69% βασισμένη σε 16 κριτικές. Η ελληνική ιστοσελίδα b-movies.gr έδωσε στην ταινία μια βαθμολογία των 3/5 και είπε ότι "Δυστυχώς, όπως πολλές άλλες ταινίες της εποχής, έτσι και το It's Alive σήμερα μοιάζει λιγότερο φρέσκο και απρόβλεπτο όπως πριν μερικά χρόνια, παρόλη την άψογη ψηφιακά επεξεργασμένη εικόνα στις σημερινές DVD εκδόσεις που κάνει τις παλιές VHS εκδόσεις να μοιάζουν με κακόγουστο αστείο".

Κυκλοφορία

Η ταινία κυκλοφόρησε σε DVD από την Warner Bros. στην Αμερική και σε κάποιες άλλες χώρες. Στην Ελλάδα κυκλοφόρησε σε DVD από την Audio Visual σε μια έκδοση παρόμοια με τις εκδώσεις του εξωτερικού.
Ράλι Καταλωνίας

Το Ράλι Καταλωνίας είναι αγώνας ράλι αυτοκινήτων του παγκοσμίου πρωταθλήματος. Διοργανώνεται κάθε χρόνο από το 1965 στην Καταλωνία της Ισπανίας. Διεξάγεται στo Σαλού της Καταλωνίας και είναι ένα από τα παλαιότερα ράλι του WRC. Οι περισσότερες διαδρομές γίνονται στην άσφαλτο. Τα προηγούμενα Ράλι γίνονταν στην Κόστα Μπράβα.
Α.Π.Σ. Αετός Πατρών

Τμήμα ποδοσφαίρου

Το τμήμα ποδοσφαίρου ιδρύθηκε το 1947 με αρ.μητρώου ΕΠΟ 239. Έχει αγωνιστεί κατα καιρούς σε όλες τις κατηγορίες της Ε.Π.Σ. Αχαΐας. Διατηρεί εφηβικά και παιδικά τμήματα . Χρησιμοποιεί ως έδρα το γήπεδο της Νίκης Προαστείου.
ο Αετός ξεκίνησε από την Γ' κατηγορία της ΕΠΣ Αχαΐας για ανεβεί στην Β' κατηγορία το 1949-50. Έως την περίοδο 1956-57 ήταν ασανσέρ μεταξύ Β' και Γ' κατηγορίας , από την περίοδο αυτή κι έως το 1969-70 έπαιξε στην Β'. Το 1969-70 υποβιβάζετε στην Γ' μετά από 13 χρόνια στην Β' κατηγορία για αν επιστρέψει αμέσως την επόμενη χρονιά. Στην Α' ανέβηκε πρώτη φορά την περίοδο 1977-78 και παρέμεινε έως το 1984-85 για να επιστρέψει πάλι το 1991-92 έως το 1999-00 όπου ήταν η τελευταία φορά που έπαιξε στην Α΄κατηγορία.
Στο κύπελλο Ελλάδος έχει 7 συμμετοχές, με μεγαλύτερη επιτυχία το 1951 όταν έφτασε στους 32 του Κυπέλλου Ελλάδος .

Τμήμα καλαθοσφαίρισης

Το τμήμα καλαθοσφαίρισης του Αετού αγωνίζεται στα τοπικά πρωταθλήματα της ΕΣΚΑ-Η χωρίς να έχει παίξει ποτέ σε εθνική κατηγορία.

Τμήμα Χειροσφαίρισης

Ο Αετός διατηρούσε τμήμα χειροσφαίρισης αντρών με συμμετοχή στα πρώτα πανελλήνια πρωταθλήματα και την Β' εθνική κατηγορία. Το τμήμα ιδρύθηκε το 1984 και πήρε μέρος στην Β΄εθνική(1984-85) όπου κατέλαβε την προτελευταία θέση , 10η . Μάλιστα στο παιχνίδι για την Β εθνική αντρών Αετός-Διομήδης Άργους στις 10 Οκτωβρίου 1984 ήταν το πρώτο επίσημο στην ιστορία του Διομήδη. Την επόμενη περίοδο το 1985-86 πήρε μέρος στο 1ο τοπικό πρωτάθλημα της Πάτρας .
Δημήτρης Κοντομηνάς

Βιογραφία

Γεννήθηκε στις 3 Ιουνίου 1939 στην Αθήνα. Σπούδασε στο Αμερικάνικο Πανεπιστήμιο της Βηρυτού. Αρχικά εργάστηκε ως ασφαλιστής στην American Life (ALICO), ενώ το 1969 ίδρυσε μαζί με τον Αλέξανδρο Ταμπουρά την ασφαλιστική εταιρία Interamerican.
Παράδεισος

Παράδεισος στη κυριολεξία σημαίνει περιφραγμένος λειμώνας ή τόπος αναψυχής και διασκέδασης, που είναι κατάφυτος και γεμάτος με άγρια ή ελεύθερα ζώα.
Η λέξη φέρεται περισσότερο ασιατική (π.χ. στη ζενθική: Παιρίντεζα) και κατά πιθανότερη εκδοχή περσική ή κατ΄ άλλους αρχαία σημιτική και χαλδαϊκή. Στην ελληνική γλώσσα (γραφή) πρωτοαναφέρθηκε από τον Ξενοφώντα στη «Κύρου Ανάβαση» Α΄ 2, 7 και Β΄ 4, 14 , επίσης στα «Ελληνικά» Δ΄ 1, 15, και στην «Κύρου Παιδεία» Α΄ 3, 14 και και Η΄ 6, 12. Σε όλες τις περιπτώσεις αποδίδεται προς τους περιφραγμένους λειμώνες και κήπους αναψυχής του Μεγάλου Βασιλέως των Περσών.
Η λέξη αργότερα καθιερώθηκε στην ελληνική να χαρακτηρίζει κάθε περίφρακτο κήπο γενικά. Χρησιμοποιήθηκε στη συνέχεια και από τους Εβδομήκοντα (Ο΄) κατά τη μετάφραση της Παλαιάς Διαθήκης από την εβραϊκή γλώσσα στην ελληνική προς χαρακτηρισμό του κήπου που δημιούργησε ο Θεός στην Εδέμ και τοποθέτησε σ΄ αυτόν τους Πρωτόπλαστους (Γένεση Β΄ 8).
Μλάντεν Κασκελάν

Η Καριέρα του

Ξεκίνησε την καριέρα του το 2000 από την τοπική ομάδα της πόλης του την Μποκέλ. Το 2002 πήγε στην Γερμανία πέρασε δυο χρόνια στις μικρότερες κατηγορίες της Γερμανίας. Το 2004 μετακόμισε στην Σερβία στην ΟΦΚ Βελιγραδίου ως το 2006 και τη Βοζντοβάκ για μια σεζόν το 2006-07. Το 2007 ακολούθησε το πρωτάθλημα της Πολωνίας και η ΛΚΣ Λοντζ έπαιξε ενδιάμεσα λίγο δανεικός στην επίσης πολωνική Stal Głowno. Το 2009 ακολουθεί το πρωτάθλημα της Ουκρανίας και η Καρπάτι Λβιβ.Το 2010 επιστρέφει στο πρωτάθλημα της Πολωνίας και την Γιαγκελόνια Μπιάλιστοκ το 2011 επιστρέφει δανεικός από τη Γιαγκελόνια Μπιάλιστοκστην ΛΚΣ Λοντζ. Το 2012 πηγαίνει δανεικός στην Λουντογκόρετς Ραζγκράντ στο Βουλγαρικό πρωτάθλημα όπου και πανηγύρισε το πρωτάθλημα και το κύπελλο Βουλγαρίας. Το 2012 εντάχθηκε στο Ελληνικό πρωτάθλημα και την ομάδα του Πανθρακικού μετά απο ένα χρόνο στην Ελλάδα μετακόμισε στην Ρωσία και την ΦΚ Άρσεναλ Τούλα

Εθνική Μαυροβουνίου

Ο Μλάντεν Κασκελάν είναι διεθνής με την Εθνική Μαυροβουνίου από το 2009.

Προσωπική ζωή

Ο Μλαντεν Κασκελάν είναι παντρεμένος με το μοντέλο από τη Σερβία Marijana Križanović.
Μοχάμεντ Αλί Τζίνα

Πρώτα χρόνια

Γεννήθηκε ως Μαχομεντάλι Τζιναμπάι, ως γιος του Τζιναμπάι Πούντζα και της συζύγου του Μιθιμπάι, σε ενοικιασμένο σπίτι του Καράτσι.

Αρρώστια και θάνατος

Ο Τζίνα, 20 χρόνια περίπου πριν το θάνατό του, αρρώστησε και μόνο στενοί του συγγενείς μπορούσαν να τον δουν. Η υγεία του επιβαρύθηνκε αρκετά από την προσπάθεια του να ανεξαρτητοποιήσει το Πακιστάν, και πριν 30 χρόνια όταν δούλευε κάπνιζε πάνω από 50 τσιγάρα την ημέρα.
Στις 9 Σεπτεμβρίου του 1948, ο Τζίνα υπέφερε και από πνευμονία. Ο Τζίνα πέθανε στις 22:20 στο σπίτι του στο Καράτσι 2 μέρες αργότερα, σε ηλικία 71 ετών και ένα χρόνο μετά την ίδρυση του Πακιστάν.
Σούπερ Γκούφυ

Ο Σούπερ Γκούφυ είναι ήρωας κινουμένων σχεδίων των Walt Disney Pictures. Είναι ο ίδιος ο Γκούφυ, αλλά έχει πάρει την μορφή σούπερ ήρωα, που σώζει τον κόσμο και καταδιώκει τους κλέφτες. Την σούπερ δύναμή του την προμηθεύεται από τα σούπερ φιστίκια, τα οποία, εντελώς τυχαία, είχαν φυτρώσει στον κήπο του. Παρά τις απίθανες δυνάμεις του, παραμένει ντροπαλός και αθώος.

Δημιουργία

Ο Σούπερ Γκούφυ γεννήθηκε στις Η.Π.Α. το 1965 από τον σχεδιαστή Πολ Μάρι, σε σενάρια του Μπομπ Ογκλ και του Ντελ Κόνελ. Παραμένει αδιόρθωτα άμυαλος και αν από τη μία πετυχαίνει σπουδαία κατορθώματα, από την άλλη προκαλεί άλλες τόσες καταστροφές. Με την πάροδο του χρόνου, αυτός ο ήρωας με την πιτζάμα από φανέλα έγινε ένας από τους πιο αγαπητούς στο κοινό, ξεπερνώντας σε δημοτικότητα σούπερ ήρωες πολύ πιο ικανούς από αυτόν.

Σούπερ Δυνάμεις

Ο Σούπερ Γκούφυ αποκτά τις δυνάμεις του τρώγοντας φιστίκια από μια σούπερ φιστικιά που βλάστησε τυχαία στον κήπο του. Τρώγοντας το φιστίκι, ο Γκούφυ μεταμορφώνεται σε Σούπερ Γκούφυ και ξεφωνίζει την διάσημη κραυγή "ΤΑΝΤΑΧ". Οι δυνάμεις που αποκτά δεν διαφέρουν πολύ από τις δυνάμεις του Σούπερμαν. Ο Σούπερ Γκούφυ μπορεί να δει μέσα από αντικείμενα, να ακούσει ήχους γαλαξίες μακριά, έχει σούπερ δύναμη, μπορεί να πετάξει και να φυσήξει με δύναμη ανεμοστρόβιλου. Δυστυχώς, οι δυνάμεις του Σούπερ Γκούφυ εξασθενούν, αναλόγως με το πόσο δυνατό είναι το φιστίκι. Για να ενεργοποιήσει ξανά τις δυνάμεις του, πρέπει να ξαναφάει φιστίκι από την φιστικιά του. Συνήθως κρατά ένα μικρό απόθεμα από σούπερ φιστίκια μέσα στο καπέλο του.

Ιστορία

Αν για την επινόηση ενός σούπερ ήρωα όπως ο Σούπερ Γκούφυ χρειάστηκε η φαντασία δύο σεναριογράφων (του Ντελ Κόνελ και του Μπομπ Ογκλ, με τη βοήθεια του προϊσταμένου τους, Τσέιζ Κρέιγκ), η μορφή του ήρωα μας προέκυψε με την πρώτη από το έμπειρο χέρι του σχεδιαστή Πολ Μάρι (1911-1989), από τους σημαντικότερους σχεδιαστές της Disney. Γεννημένος στο Στάνμπερι, μια μικρή πόλη του Μιζούρι, ο Πολ μεγάλωσε σε ένα αγρόκτημα και μυήθηκε μόνος του στο σχέδιο. Το 1938 άρχισε να εργάζεται στα Στούντιο Disney, αρχικά στο τμήμα κινουμένων σχεδίων, για να περάσει πέντε χρόνια αργότερα στα κόμικ. Από τον Χοσέ Καριόκα έως τον Μικρό Χαϊουάθα και τον Ντόναλντ Ντακ, η λίστα των ηρώων τους οποίους του ανέθεσαν είναι μεγάλη, ενώ στην κορυφή της βρίσκονται ο Μίκυ Μάους και ο Γκούφυ, τους οποίους ο Μάρι αποδίδει με κομψότητα που συγκρίνεται μόνο με την τέχνη του Φλόιντ Γκόντφρεντσον.
Το 1982, σε ηλικία πλέον εβδομήντα ενός ετών, θεώρησε ότι είχε πλέον σχεδιάσει αρκετά και άφησε το μολύβι και το μελάνι για να αφοσιωθεί, κατά τα λεγόμενά του "στη μουσική, τη φυσική ιστορία, τις καλλιέργειες και καμιά φορά, απλούστατα, στο να μην κάνω απολύτως τίποτα.".
Πηγάδια Τριταίας Αχαΐας

Ιστορία

Είναι σχετικά πρόσφατος οικισμός. Αναγνωρίστηκε ως οικισμός με το όνομα Πηγάδια με το ΦΕΚ της 05/04/1981 και υπήχθη στην κοινότητα Σκιαδά έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Τριταίας μέχρι το 2010 όπου και εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Το όνομα του οικισμού προέκυψε από τρία πηγάδια της περιοχής.

Λοιπά στοιχεία

Να μην συγχέεται με το ομώνυμο χωριό στην περιοχή της Ωλενίας Αχαΐας.
Καζιμίρ Α΄ της Κουγιάβια

Βιογραφία

Ήταν γιος τού Κορράδο Α΄ δούκα της Μαζοβίας και της Αγκάφια (Αγάθης) των Ρουρικιδών, κόρης τού Σβιατοσλάβ Γ΄ Ιγκόρεβιτς. Έλαβε το όνομα τού πάππου του Καζιμίρ Β΄ τού Δικαίου δούκα της Μαζοβίας.
Έλαβε την Κουγιάβια από τον πατέρα του το 1233. Το 1239 πρόσθεσε στις κτήσεις του την καστελανία τού Λοντ, προίκα της δεύτερης συζύγου του. Τα επόμενα έτη υποστήριξε ενεργά τις ανήσυχες πολιτικές τού πατέρα του, που το 1242 κατέκτησε το Βίσγκοροντ από τους ηγεμόνες τού Γκντανσκ. 
Ο πατέρας του απεβίωσε το 1247 και στη διαθήκη του το μεγαλύτερο μέρος της Μαζοβίας πέρασε στον πρώτο γιο του Μπόλεσλαφ Α΄· ο πέμπτος Σιέμοβιτ Α΄ έλαβε το Σιέρατς-Βέντσιτσα. Δυσαρεστημένος ο τρίτος γιος του, ο Καζιμίρ Β΄, επιτέθηκε στους αδελφούς του στο Πουότσκ κατά την κηδεία τού πατέρα τους και μπόρεσε να καταλάβει το μερίδιο τού Σιέμοβιτ Α΄.
Φραάτης Α΄ της Παρθίας

Διαδοχή

Λίγο πριν τον θάνατο του προς μεγάλη έκπληξη των υπηκόων του δεν όρισε διάδοχο κανέναν από τους γιους του παρόλο που είχε πολλούς ακόμα και ενήλικους αλλά τον δεύτερο αδελφό του Μιθριδάτη. Διαισθανόμενος την ανάγκη για έναν ισχυρό άνθρωπο να αντιμετωπίσει τις επιδρομές των νομάδων ώστε να σωθεί το Παρθικό βασίλειο ο Φραάτης αναγνώρισε ότι δεν μπορούσε να το κάνει κανένας γιος του παρά μονάχα ο αδελφός του Μιθριδάτης. Ξεπέρασε όλα τα συναισθηματικά απέναντι στους γιους του βάζοντας πρώτα από όλα σαν καθήκον του την επιβίωση του κράτους, λόγω παραχώρησης της διαδοχής στον αδελφό του πήρε τον τίτλο του Φιλάδελφου. Η μεγάλη αγάπη του για τον αδελφό του Μιθριδάτη ήταν αναγνωρισμένη από την αρχή της βασιλείας του χάρη στα νομίσματα που είχε κόψει τα οποία τους παρίσταναν μαζί.
Μαρουά

Ιστορία

Η Διακήρυξη της Μαρουά, μια συμφωνία για τα θαλάσσια σύνορα μεταξύ Νιγηρίας και Καμερούν, υπεγράφη στη Μαρουά την 1η Ιουνίου 1975.
Το 2013 εκδηλώθηκε η ασθένεια της ελονοσίας, με περισσότερες από 10.000 ασθενείς να αναφέρονται στην πόλη της Μαρουά.
Στις 4 Απριλίου 2014 δύο Ιταλοί ιερείς και μια Καναδή καλόγρια απήχθησαν από την ενορία της Μαρουά, στο χωριό Τσερέ. Τον Ιούνιο του 2014, στρατιωτική επιδρομή στην κεντρική αγορά οδήγησε σε 40 συλλήψεις υπόπτων της Μπόκο Χαράμ,

Κλίμα

Το κλίμα είναι ζεστό και ξηρό για το μεγαλύτερο μέρος του έτους.
Ιωάννης Ερνέστος της Σαξονίας-Άιζεναχ

Βιογραφία

Ήταν ο δευτερότοκος γιος του Ιωάννη-Φρεδερίκου Β΄ δούκα της Σαξονίας και της Ελισάβετ των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.

Οικογένεια

Νυμφεύτηκε πρώτα το 1591 την Ελισάβετ, κόρη του Ιωάννη κόμη του Μάνσφελντ-Χίντερορτ, οποία έκανε έναν θνησιγενή γιο και απεβίωσε τέσσερις ημέρες μετά.
Το 1598 ο Ιωάννης-Ερνέστος έκανε δεύτερο γάμο με την Χριστίνα, κόρη του Γουλιέλμου Δ΄ λαντγκράβου της Έσσης-Κάσσελ· δεν απέκτησαν απογόνους.
Άνω Χόβολη Αχαΐας

Τοποθεσία

Είναι χτισμένος σε υψόμετρο 849 μέτρων, στις πλαγιές του Τάρταρη, λίγο βορειότερα από τον αντίστοιχο οικισμό της Κάτω Χόβολης στις πλαγιές της "Αμπελίνας" προεκτάσεως του Τάρταρη, λίγα χιλιόμετρα βορειότερα από την Εθνική Οδό Πατρών-Τριπόλεως. Eγγύς του βρίσκονται η Κάτω Χόβολη, η Αλέσταινα, το Σοπωτό, το κεφαλοχώρι της Δάφνης (Στρέζοβα), οι οικισμοί της Πάου, το Πεύκο, η Σκοτάνη και τα Καλύβια Σκοτάνης.
Αναφέρεται στα 1903 το τότε ενιαίο χωριό να απέχει μία ώρα δρόμο από το Σοπωτό και να έχει σχολείο (γραμματείο) ενώ η Άνω Χόβολη απείχε ένα τέταρτο δρόμο με τα πόδια από τον οικισμό της Κάτω Χόβολης.

Διοικητική εξέλιξη

Την 16/10/1940, με τη διάσπαση του ενιαίου μέχρι τότε χωριού σε δύο ξεχωριστούς οικισμούς, προσαρτήθηκε στην τότε Κοινότητας Χόβολης. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Παΐων μέχρι το 2010 που εντάχθηκε στον "καλλικρατικό" Δήμο Καλαβρύτων (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Λοιπά στοιχεία

Τα σπίτια του χωριού είναι πιο συσπειρωμένα σε σύγκριση με την Κάτω Χόβολη που ο οικισμός είναι απλωμένος κατά μήκος του επαρχιακού οδικού δικτύου. Ενοριακός και κοιμητηριακός ναός τόσο της Άνω Χόβολης όσο και της Κάτω Χόβολης είναι η Αγία Τριάδα, ενώ στην περιφέρειά του βρίσκονται οι ναοί του Αγίου Ιωάννη, των Ισαποστόλων Κωνσταντίνου και Ελένης και του Προφήτη Ηλία που βρίσκεται πάνω στα διοικητικά όρια των δύο οικισμών.
Ευρωμπάσκετ

Σύντομη επισκόπηση

Ο θεσμός εγκαινιάστηκε το 1935, με τις πρώτες διοργανώσεις να μονοπωλούνται από δύο χώρες της Βαλτικής, τις Λετονία και Λιθουανία.
Μετά το Β' Παγκόσμιο Πόλεμο, ανέτειλαν τα άστρα των χωρών του ανατολικού μπλοκ. Έως τις αρχές της δεκαετίας του '80 το χρυσό μετάλλιο κατέληγε συνήθως στη Σοβιετική Ένωση, ενώ άλλες μεγάλες δυνάμεις αυτής της περιόδου υπήρξαν οι Τσεχοσλοβακία, Ουγγαρία, Βουλγαρία και Γιουγκοσλαβία. Από αυτές, η τελευταία ήταν ουσιαστικά η μόνη ομάδα που κατάφερνε να συναγωνίζεται σε σταθερή βάση τους Σοβιετικούς, κερδίζοντας τρεις σερί διοργανώσεις στη δεκαετία του '70.
Το 1983 η Ιταλία γίνεται η πρώτη χώρα που εκθρονίζει τους «ανατολικούς» από την πρώτη θέση - θα το επαναλάβει η Ελλάδα το 1987. Σοβιετικοί και Γιουγκοσλάβοι πάντως θα συνεχίσουν να έχουν πρωταγωνιστικό ρόλο έως τη διάλυση των κρατών τους.
Οι κοσμογονικές πολιτικές αλλαγές του 1991, καθώς και η άρση της απαγόρευσης συμμετοχής που ίσχυε για τους παίκτες του NBA (1992), έχουν άμεση επίδραση στο Ευρωμπάσκετ. Απ' τη μία τα μετάλλια γίνονται θεωρητικά πιο προσβάσιμα για τις καλές ομάδες, υπό την έννοια ότι δεν υπάρχουν πια τα ακλόνητα μεγαθήρια. Απ' την άλλη όμως, ανεβαίνει κατακόρυφα το επίπεδο δυσκολίας ακόμη και για τις μεσαίες θέσεις, με πολλές από τις νεοσύστατες εθνικές ομάδες (Σερβία, Κροατία, Ρωσία, Λιθουανία κ.ά.) να αποδεικνύονται ικανοί συνεχιστές της παράδοσης που κουβαλούν. Στο Ευρωμπάσκετ του 1993, οι μισές θέσεις των προημιτελικών καταλαμβάνονται από πρώην Σοβιετικούς ή Γιουγκοσλάβους. Ομοίως το 1995, όταν μάλιστα και τα τρία μετάλλια καταλήγουν σε τέτοιες χώρες, κ.ο.κ. Ιδίως οι Σέρβοι - υπό την ονομασία ακόμη της Γιουγκοσλαβίας - εξελίσσονται στους νέους αυτοκράτορες της Ευρώπης, κατακτώντας τις 3 από τις 4 διοργανώσεις της περιόδου 1995-2001. Παράλληλα, η συμμετοχή πολλών παικτών από το ΝΒΑ κάνει το άθλημα πολύ πιο αθλητικό και γρήγορο σε σύγκριση με το παρελθόν.
Οι επόμενες διοργανώσεις θα κυλήσουν με εναλλαγές διαφόρων χωρών στις πρώτες θέσεις μέχρι την εκτίναξη της Ισπανίας στο δεύτερο μισό της δεκαετίας του 2000. Με τρεις συνεχόμενες συμμετοχές σε τελικούς (2007, 2009, 2011), εκ των οποίων θα κερδίσει τους δύο τελευταίους, η Ισπανία θα γίνει η πρώτη χώρα μετά το 1997 που κατακτά δεύτερο συνεχόμενο τίτλο!
Father of All Motherfuckers

Father of All Motherfuckers, (γνωστό κυρίως στην "καθαρή" μορφή του: Father of All...) είναι το επερχόμενο 13ο άλμπουμ της Αμερικάνικης πανκ ροκ μπάντας Green Day. Το άλμπουμ θα δημισιευτεί σε συνεργασία με την Reprise records στις 7 Φεβρουαρίου του 2020.

Επιβεβαιωμένα τραγούδια

Σε μια συνέντευξη για το περιοδικό Kerrang! τον Σεπτέμβριο του 2019, το συγκρότημα ανακοίνωσε ότι το άλμπουμ θα περιλαμβάνει τα τραγούδια "Bulletproof Backpack", "Art of the Deal with the Devil", "Junkies on a High", "Sugar Youth", "Meet Me on the Roof" και το ομότιτλο τραγούδι. Στις 30 Σεπτεμβρίου 2019 οι Green Day ανακοίνωσαν συνεργασία με το Εθνικό Πρωτάθλημα Χόκεϊ. Στις 9 Οκτωβρίου κυκλοφόρησαν το τραγούδι "Fire, Ready, Aim".
Πλαγιάρι

Γεωγραφία - Ιστορία

Το Πλαγιάρι βρίσκεται 22 χλμ. νοτίως του κέντρου της Θεσσαλονίκης, συνορεύει με το Αεροδρόμιο "Μακεδονία" και εκτείνεται μέχρι τον Θερμαϊκό Κόλπο. Σύμφωνα με το σχέδιο Καλλικράτης, υπάγεται διοικητικά στον  Δήμο Θέρμης και  κατά την Απογραφή του 2011 ο πραγματικός πληθυσμός του ανερχόταν σε 5.392 κατοίκους.
Κατά τη Βυζαντινή περίοδο, ονομάζονταν Αγάθη. Κατά την Οθωμανική κατάκτηση η Αγάθη ερήμωσε και συνοικίστηκε από μουσουλμάνους. Σε όλη τη διάρκεια της τουρκοκρατίας ήταν μουσουλμανικό χωριό με το όνομα Ουζούν Αλί και μετονομάστηκε σε πλαγιάρι το 1926. Σε όλη τη διάρκεια της οθωμανικής κυριαρχίας ανήκε διοικητικά στο ναχιγιέ της Καλαμαριάς και φορολογικά στο χάσι του Λόγγου.
Μετά την ανταλλαγή πληθυσμών, το 1922 εγκαταστάθηκαν στην περιοχή 36 οικογένειες από το Πλαγιάρι, το Σχολάρι και το Αγγελοχώρι της Ανατολικής Θράκης. Σε ανάμνηση του Πλαγιαρίου της Ανατολικής Θράκης οι πρόσφυγες κάτοικοι ονόμασαν τον καινούργιο οικισμό Νέο Πλαγιάρι.
Τα τελευταία χρόνια, μετά το σεισμό του 1978, το Πλαγιάρι γνωρίζει μεγάλη οικιστική ανάπτυξη και ο πληθυσμός του αυξήθηκε ραγδαία.
Σωματοποιητική διαταραχή

Θεραπεία

Δεν έχει βρεθεί κάποια θεραπεία για την σωματοποιητική διαταραχή, ωστόσο τα αντικαταθλιπτικά και μια ψυχοθεραπεία έχουν δείξει να βοηθούν στην θεραπεία της διαταραχής.
Κάποια συνεργασία μεταξύ ενός παθολόγου και ψυχιάτρου μπορεί να είναι χρήσιμη.
2210 Λόις

Φυσικά χαρακτηριστικά

Τα φυσικά χαρακτηριστικά της Λόις είναι άγνωστα.
Γουλιέλμος Δ΄ της Προβηγκίας

Βιογραφία

Ο Γουλιέλμος Δ΄ ήταν πρωτότοκος γιος του Γουλιέλμου Β΄ της Προβηγκίας και της Γκέρμπεργκα των Ιβρέα, κόρης του Όθωνα-Γουλιέλμου κόμη της Βουργουνδίας. 
Διαδέχθηκε τον πατέρα του μαζί με τους νεότερους αδελφούς του Φουλκ-Βερτράνδο και Γοδεφρείδο Α΄. Εμφανίζεται να υπογράφει σε πολλά καταστατικά μαζί με τη μητέρα του Γκέρμπεργκα, η οποία ανέλαβε την κηδεμονία του ως το 1019. Ήταν ο πρώτος από τα αδέλφια του που έφερε τον τίτλο του κόμη (comes).
Απεβίωσε άγαμος και στην κομητεία της Προβηγκίας έμειναν οι δύο νεότεροι αδελφοί του.
Διαγωνισμός Τραγουδιού Eurovision 1991

Τόπος και παρουσίαση

Εξαιτίας του Πολέμου στον Κόλπο και της κλιμακούμενης έντασης στη Γιουγκοσλαβία, η RAI αποφάσισε να μεταφερθεί ο χώρος από το Σανρέμο στη Ρώμη, η οποία θεωρείτο πιο ασφαλές μέρος.
Τον διαγωνισμό παρουσίασαν ο Τότο Κουτούνιο και η Τζιλιόλα Τσινκουέτι.
Βασίλειος Δαλιάνης

Βιογραφικά στοιχεία

Ακολούθησε στρατιωτική σταδιοδρομία και μετά την αποστρατεία του ασχολήθηκε με τα κοινά.
Εξελέγη βουλευτής Ηλείας στις εκλογές του 1923. 
Πέθανε στην Αθήνα στις 17 Μαΐου 1960 και κηδεύτηκε από τον ιερό ναό Αγίου Λουκά Πατησίων. Με τη σύζυγό του Μαρίνα, απέκτησαν 1 κόρη και 2 γιους.
Ανζέ ΣΚΟ

Ευρωπαϊκές διοργανώσεις

1 συμμετοχή στο Κύπελλο ΟΥΕΦΑ, στη διάρκεια της σεζόν 1972-1973

Αποκλείστηκε στον 1ο γύρο από την Δυναμό Βερολίνου ()

ΣΚΟ Ανζέ - Δυναμό Βερολίνου : 1-1

Δυναμό Βερολίνου - ΣΚΟ Ανζέ : 2-1
Γκολφιναίικα Αχαΐας

Τοποθεσία

Βρίσκονται σε μια ημιορεινή τοποθεσία στις βόρειες υπώρειες του Ερυμάνθου, δίπλα από τις όχθες ενός μικρού παραπόταμου του Πείρου και σε υψόμετρο 340 μέτρων περίπου.

Ονομασία

Το όνομα της περιοχής είναι ανθρωπωνυμικό και έχει προέλθει από την οικογένεια Γκολφινόπουλου, που κατοικεί εκεί.

Λοιπά στοιχεία

Τα Γκολφιναίικα κατοικούνται από λιγοστές οικογένειες και η κύρια απασχόληση των κατοίκων εκεί έχει να κάνει με την γεωργία και την κτηνοτροφία.
Ee Mungu Nguvu Yetu

Ee Mungu Nguvu Yetu (Ω Θεέ όλης της Δημιουργίας) είναι ο εθνικός ύμνος της Κένυας.

Στίχοι στα σουαχίλι

Ee Mungu nguvu yetu
Ilete baraka kwetu
Haki iwe ngao na mlinzi
Natukae na undugu
Amani na uhuru
Raha tupate na ustawi.

Amkeni ndugu zetu
Tufanye sote bidii
Nasi tujitoe kwa nguvu
Nchi yetu ya Kenya
Tunayoipenda
Tuwe tayari kuilinda.

Natujenge taifa letu
Ee, ndio wajibu wetu
Kenya istahili heshima
Tuungane mikono 
Pamoja kazini
Kila siku tuwe na shukrani.

Ελληνική μετάφραση

Ω Θεέ όλης της δημιουργίας,
Ευλόγησε αυτή τη γη και το έθνος μας.
Ας είναι η δικαιοσύνη ασπίδα και υπερασπιστής μας,
Ας διάγουμε βιό ενότητας,
Ειρήνης και Ελευθερίας.
Αφθονία να έρθει στη χώρα μας.

Ας σηκωθούμε ένας και όλοι μαζί
με καρδιές δυνατές και γεμάτες αλήθεια.
Η υπηρεσία να είναι θερμή μας προσπάθεια,
Και την πατρίδα μας, Κένυα,
κληρονομιά λαμπρή,
ας στεκόμαστε ψηλά να την υπερασπιζόμαστε.

Με ομοψυχία όλοι
ενωμένοι με ένα δεσμό,
Ας χτίσουμε μαζί αυτό το έθνος,
Κι η δόξα της Κένυας,
ο καρπός του κόπου μας
να γεμίσει κάθε καρδιά με ευχαριστίες.